– Այստեղ ևս մեկ անգամ ակնառու է դառնում, որ խոսում է պրոֆեսիոնալը։ Այսինքն՝ պրոպագանդայի դեմ պետք է ոչ թե պրոպագանդայով պայքարել, այլ ուղղակի լույս սփռել, թե այդ պրոպագանդա իրականացնողն իրենից ինչ է ներկայացնում։ Իսկ ներկայացնում է ընդամենը մանր քրեական, որի ձեռքն ընկել է մեծ քանակությամբ չվաստակած փող։ Այո՛, դա մանր քրեականների բանդայի կողմից կառավարվող բավականին հետամնաց երկիր է։ Կարծում եմ, որ ցույց տալուց բացի՝ պետք է ուժեղացվեն այն քայլերը, որոնք այդ երկիրը ծնկի կբերեն։ Ռուսաստանը միշտ գնացել է փոփոխությունների միայն պարտությունից հետո. այդպես է եղել Ղրիմի, ռուս-ճապոնական պատերազմների ժամանակ։ Այո՛, միայն պարտություններն են, որ մեկի ժամանակ ստիպեցին ճորտատիրությունը վերացնել, մյուսի ժամանակ էլ ստիպեցին, որ ցարը վերջապես պառլամենտ հիմնադրի։ Այո՛, այդ պատժամիջոցների ռազմավարական նպատակը պետք է դառնա Ռուսաստանին հասցնել քաղաքական, տնտեսական, գաղափարական, բարոյական պարտության։